Publication: Magyar Közlöny
Issue: MK-1998-117 (Year: 1998, Number: 117)
Era: 1990-2004
Section: 5. számú melléklet a 215/1998. (XII. 24.) Korm. rendelethez
Paragraph Index: 918

3. Az Érdekegyeztető Tanács megtárgyalta a Munkaerőpiaci Alap Irányító Testületének (MAT) beszámolóját kétéves tevékenységéről. Az Érdekegyeztető Tanács a beszámolót elfogadta. Megállapította, hogy a háromoldalú testület munkájával jól szolgálta a Munkaerőpiaci Alap eredményes működését. Megerősítette, hogy a szociális partnerek a továbbiakban is részt kívánnak venni az Alap rendeltetésszerű működtetésében, a kifizetések ellenőrzésében tekintettel arra, hogy ennek forrásai a munkaadók és a munkavállalók befizetéseiből származnak. A szociális partnerek szükségesnek tartották, hogy a Kormány — a törvényi előírásnak megfelelően — a Munkaerőpiaci Alap hároméves programját minél előbb készítse el, és terjessze az Irányító Testület (MAT) elé.

Source: https://magyarkozlony.hu/hivatalos-lapok/ed6e18837c564777f6d05477e201d9f3ddca9743/dokumentumok/da5b1158dba0187061c814497a307195bd4cc268/letoltes